Sistèma de navegacion per satellit

La navigacion per satellit es una tecnica de navigacion que permet de definir la posicion d'un mobil (terrèstre, aerian o maritim) mejans un equipament electronic captant lo senhal de satellits artificials.

 Mise en òbra 

S'utiliza mai sovent lo GPS dels Estats Units d'America, mas d'autres sistèmas de posicionament existisson coma lo Glonass de Russia o van apareisser coma lo Galileo de l'UE.

Lo receptor satellit capta lo senhal de mai d'un satellits (al mens quatre), e calcula una posicion absoluda en latitud e longitud, que sufís de reportar sus la mapa.

Aquela posicion es afichada sus un ecran en foncion d'un sistèma de referéncia (ED50 o WGS 84). Per enregistrament de las mesuras successivas, los aparelhs son tanben capables d'afichar la rota seguida, jos forma de cap vertadièr e de velocitat.

 Beneficis 

Aquel sistèma permet de posicionar fòrça aviadament una nau dirèctament sus una carta. De fòrça foncions dels receptors permeton tanben de programar la rota seguida, sos forma de waypoints, çò que facilita lo trabalh del navigator.

 Inconvenients 

 Cal èsser atentiu al sistèma de coordenadas utilizat, e plan convertit se besonh es las coordenadas dins lo sistèma de referéncia utilizat sus la mapa marina.
 E mai, totes los sistèmas d'aquel tipe an una incertitud de posicionament, que pòt aténher 100 mètres. Es indicada coma error circulària probabla sul receptor. Aquela incertitud fa que lo sistèma es a vegadas inoperant tròp prèp de las còstas.
 Fin finala, l'utilizacion d'aquela tecnica necessita la preséncia d'electricitat a bòrd.

 Vejatz tanben 

 Ligams intèrnes 

 Sistèma de posicionament per satellits

Categoria:Sistèma de navegacion